۱۴۴۷-۳-۲۱ تاریخ نشر شوی خبرونه مرکزی ریاست زلزله_ځپلو د لاسنیوی په موخه د سرې میاشتې او #نړیوالو_کاری_شریکانو ګډه ناسته وشوه یکشنبه، ۲۱ ربیع الأول ۱۴۴۷ د #افغانی_سرې_میاشتې مرستیال ښاغلی حافظ عزیزالرحمن، په #افغانستان کې د سرې میاشتې د کاری شریکانو ( #آی_سی_آر_سی، ملی ټولنو #نړیوال_فدراسیون، #ترکیې او #قطر سرو میاشتو، #ناروې او #ډنمارک سروصلیبونو) له استازو سره ناسته وکړه، چې موخه یې د هېواد په ختیځو ولایتونو کې د وروستۍ خونړۍ زلزلې له امله د زیانمنو شویو هېوادوالو لاسنیوی، د ستونزو حل او د #دایمی_سرپناه برابرولو پر لارو چارو بحث کول وه. ناسته کې ښاغلی حافظ عزیز الرحمن د ختیځو ولایتونو زیانمنو شوو کورنیو ته د افغانی سرې میاشتې له لوری د لومړنیو روغتیایی مرستو، لنډمهالې سرپناه، پخو خوړو د وېش، څښاک پاکو اوبو او د خدمت په موخه د مؤظف شوی پرسونل په اړه معلومات وړاندې کړل او د زلزله ځپلو اړتیاوې یې ورسره شریکې کړې، نوموړی له کاری شریکانو څخه د زیانمنو شوو کورنیو د ځان بسیاینې، کورونو جوړولو او نورو مؤثرو پروژو د پیل او مرستو د پراختیا غوښتنه وکړه. کاری شریکانو په وروستۍ زلزله کې زیانمنو شوو وګړو ته د افغانی سرې میاشتې له لوری پر وړاندې کېدونکو چټکو، پر وخت او اغېزمنو خدمتونو خوښی وښوده او د ملاتړ ډاډ یې وړاندې کړ، دوی ژمنه وکړه چې د زلزله ځپلو کورنیو له اړتیاوو سره سم به خپلې مرستې تنظیم کړی او د هغوی د دایمی هستوګنې لپاره به هڅو ته دوام ورکړی. لغمان به ۲۰۰ خانواده #زلزله‌زده در #لغمان کمک نقدی صورت گرفت یکشنبه، ۲۱ ربیع‌الأول ۱۴۴۷ #هلال‌احمر_افغانی، به ۲۰۰ خانواده زلزله‌زده در شهر مهترلام مرکز ولایت لغمان و ولسوالی علینگار، مبلغ دو میلیون و یکصد هزار (۲،۱۰۰،۰۰۰) افغانی #کمک_نقدی توزیع نمود که به هر خانواده ۱۰،۵۰۰ افغانی مساعدت شد. میدان وردګ میدان_وردګ؛ ښوونیز مرکز کې له زده کوونکو آزموینه واخیستل شوه یکشنبه، ۲۱ ربیع الأول ۱۴۴۷ د #افغانی_سرې_میاشتې له لوری د میدان وردګ ولایت د ځوانانو او رضاکارانو په #ښوونیز_مرکز کې له ۳۲ تنو زده‌ کوونکو څخه د انګلیسی مضمون د پنځم کتاب وروستۍ آزموینه واخیستل شوه، چې له جملې به یې بریالی زده‌ کوونکی د انګلیسی د شپږم کتاب زده‌ کړه پیل کړی. د یادونې وړ ده، چې اوسمهال په یاد ښوونیز مرکز کې ۲۲۵ تنو هغو زده کوونکو ته چې په شخصی ښوونیزو مرکزونو کې د فیس ورکولو توان نه لری؛ د سیرت النبیﷺ، تعلیم الاسلام، لیک لوست، انګلیسی او کمپیوټر برخو کې په وړیا ډول زده کړې ورکول کېږی.